Source: http://docplayer.me/105551243-Kohtute-haldamise-noukoja-kolmekumne-kaheksanda-istungi-protokoll-otepaal-detsembril-2008.html
Timestamp: 2020-01-18 15:21:26+00:00
Document Index: 5710275

Matched Legal Cases: ['kohus ', 'kohus ', 'Riigikohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

KOHTUTE HALDAMISE NÕUKOJA KOLMEKÜMNE KAHEKSANDA ISTUNGI PROTOKOLL. Otepääl detsembril PDF Gratis nedlasting
Download "KOHTUTE HALDAMISE NÕUKOJA KOLMEKÜMNE KAHEKSANDA ISTUNGI PROTOKOLL. Otepääl detsembril 2008"
1 KOHTUTE HALDAMISE NÕUKOJA KOLMEKÜMNE KAHEKSANDA ISTUNGI PROTOKOLL Otepääl detsembril 2008 Kohalviibijad KHNi liikmed: Teised osalejad: Juhatas: Protokollis: Märt Rask, Riigikohtu esimees, kohtute haldamise nõukoja esimees Tambet Tampuu, riigikohtunik Ivo Pilving, Tallinna Ringkonnakohtu kohtunik Andra Pärsimägi, Tartu Ringkonnakohtu kohtunik Meelis Eerik, Harju Maakohtu kohtunik Tiina Pappel, Tallinna Halduskohtu kohtunik Norman Aas, riigi peaprokurör Henn Jõks, riigikohtunik, asendusliige Urmas Reinola, Tallinna Ringkonnakohtu kohtunik, asendusliige Kersti Kerstna-Vaks, Tartu Maakohtu kohtunik, asendusliige Indrek Teder, õiguskantsler (12. detsembril 2008) Nele Parrest, õiguskantsleri nõunik (12. detsembril 2008) Donald Kiidjärv, Tartu Maakohtu esimees Rubo Kikerpill, Pärnu Maakohtu esimees Mari -Liis Lipstok, Riigikohtu esimehe abi Marko Aavik, Justiitsministeeriumi asekantsler (11. detsembril 2008) Maris Järv, Justiitsministeeriumi justiitshalduspoliitika osakonna õigusloome ja arenduse talituse juhataja Maire Jürima, Justiitsministeeriumi justiitshalduspoliitika osakonna õigusloome ja arenduse talituse referent (11. detsembril 2008) Taivo Kitsing, Justiitsministeeriumi justiitshalduspoliitika osakonna õigusloome ja arenduse talituse nõunik (11. detsembril 2008) Timo Ligi, Justiitsministeeriumi lepinguline konsultant (11. detsembril 2008) Kristel Laurson, Justiitsministeeriumi justiitshalduspoliitika osakonna järelevalve ja õigusteeninduse referent Märt Rask, Riigikohtu esimees, kohtute haldamise nõukoja esimees Kristel Laurson, Justiitsministeeriumi justiitshalduspoliitika osakonna järelevalve ja õigusteeninduse referent Algus 11. detsembril 2008 kell Lõpp 12. detsembril 2008 kell Päevakord: 1. Istungi avamine, päevakorra kinnitamine, eelmise istungi protokolli kinnitamine / allkirjastamine; 2. Koormuspunktide projekti ülevaade ja kinnitamine; 3. I ja II astme kohtute 2009.a eelarve; 4. Ülevaade kohtuametnike rahulolu-uuringust; 5. E-Toimiku, kohtuistungite salvestamise ja teiste IT-projektide ülevaade ja tegevuskava; 6. JM määruse Maa-, haldus- ja ringkonnakohtu kohtunike arv ja jagunemine kohtumajade vahel muutmine; 7. Informatsioon vabade kohtunikukohtade täitmisest aastal; 8. Nõusoleku andmine Riigikohtu kodukorra muutmisele; 9. Kohtunike personaalse menetlusstatistika avaldamisest ja suhtlemisest meediaga; 10. Muud teemad (KHNi ettevalmistamise kord, info Justiitsministeeriumilt); 11. Kohtute seaduse eelnõu arutelu 1
2 11. detsember Istungi avamine, päevakorra kinnitamine, eelmise istungi protokolli kinnitamine / allkirjastamine Tampuu kas poleks mõistlik määratleda päevakorras ära, millistes punktides me teeme hääletuse. Siis oleks see eelnevalt teada ja me saaksime vastavalt sellele otsustada. Ma ei näe tänases päevakorras pea praktiliselt ühtegi küsimust, kus hääletada peale kohtunike arvu. Rask Riigikohtu kodukorra heakskiit on ka hääletuskoht. Kas oled nõus, et see küsimus jääb töö korras lahendada? Tampuu kodukorra järgi peab meil kaks nädalat enne istungit olema päevakord ja materjalid. Pragu ei ole seda järgitud, aga võib-olla polegi midagi katki, kui me neis küsimustes hääletust ei tee. Kahe nädala printsiipi peaks arvestama hääletust nõudvates asjades. Rask kõik, kes kohtute haldamise nõukoda ette valmistavad, püüavad lähtuda kahe nädala printsiibist. Aga kui see on probleem, siis me võime lülitada päevakorra lõppu muude teemade alla KHNi ettevalmistamise küsimused. KHNi kõik liikmed on nõus muude teemade all käsitlema KHNi ettevalmistamist. Teema päevakorda lülitatud. Eelmise istungi protokolli kinnitamine. KHNi liikmetel parandusi, täiendusi ei ole, protokoll on kinnitatud. 2. Koormuspunktide projekti ülevaade ja kinnitamine Koormuspunktide põhimõtted Ligi osaliselt kattub jutt eelmise korra omaga. Jätan sisuliseks aruteluks rohkem aega, seetõttu ei ole pildiga ettekannet. Ette on valmistatud võimalik otsuse projekt, mille KHNi liikmed võiksid läbi arutada kas olla nendes punktides märgitud otsuste poolt või vastu. Esimene kas haldusasja koormuspunktid on vastuvõtmiseks sobivad ja kas KHN soovib neid sisuliselt arutada. Eelmisel istungil leiti, et justiitsministeerium peaks tulema siia tagasi kõikide koormuspunktide põhimõtetega nii tsiviili, kriminaali kui halduse omadega. Sel hetkel oli lootus, et põhimõtted saab sel aastal juba töögruppides heaks kiita. Paraku see nii ei läinud, tsiviili ja kriminaali gruppidel võtab lõpulejõudmine veel aega kolmveerand aastat kuni aasta. Haldusasjade koormuspunktide eraldi heakskiitmine on vajalik, et see ei jääks kuskile seisma. Halduskohtud on organisatsiooniliselt eraldiseisvad, seal saab rakendama hakata ka siis kui maakohtutes ei ole veel rakendatud. Inimestel tekiks ka nägemus, kuidas neid rakendatakse, tekib praktika. Haldusasjade puhul on viis küsimust, mille osas tuleb täiendavad analüüsid läbi viia. See on ka teistes töögruppides tavapärane praktika. Parandused ei kao kunagi ära muutuvad seadused, kohtute töökorraldused jne. Lahtiste küsimuste olemasolu ei ole probleemiks, vaid annab signaali teistele töögruppidele, et näha, kuidas on võimalik koormuspunkte rakendada. Metoodika põhineb kümnepunktisel skaalal, kus on ajamäärang, lisaks erinevad tegurid, mis mõjutavad lahendamise aega koefitsiendid. Kui punktid ja koefitsiendid on paigas, siis leidis halduse töögrupp, et 2007 aasta töökoormuse saab optimaalsena arvesse võtta. Eesmärk on jõuda punktipõhisest skaalast ajaskaalani. Selliselt jagatud tabel tekkiski. KHN peaks andma hinnangu, kas see töö sobib või mitte ja kui ei sobi, siis juhendama, mida teisiti teha. KHN võiks anda selge signaali, et metoodilise vahendina on spetsialiseerumisplaan kasutatav, kas tsiviilasjade olemuse põhimõtted sobivad või ei sobi. Näidisplaan on olemas Tartu mnt kohtumajas. See ongi vaid näidiseks, sest ei ole võimalik, et vaid üks kohtumaja hakkab spetsialiseeruma. Ma loodan ise, et ankeete täidetakse väga usinasti. Rask mis vajadus eksisteerib ennekõike järgmise aasta jooksul spetsialiseerumises? Kas on veel mõni eesmärk, miks haldusasjade koormuspunktid on tingimata vaja ära kinnitada? Ligi üks on spetsialiseerumine. Lisaks on koormuspunktidega seotud ka kohtunike hirmud. Tahame ära näidata, et koormuspunktide järgi on võimalik analüüsida. Pilving mis otsuseid nende alusel on plaanis tegema hakata? 2
3 Ligi otsustama ei pruugigi hakata, aga peaks tekkima nullpunkt, kust alates hakkab statistika täpsemaks minema. Tahame võtta asja kaalu statistikas arvesse. Pappel töögrupp arvas, et tuleks teha ka nende põhimõtete järelhindamine. Kas neid haldusasjade koormuspunkte saab pidada lõplikeks? Ligi lõplikeks, mis kehtiksid siit alates aegade lõpuni, ei saagi teha. Järelhinnang on viiele küsimusele. Punktid on praegusel kujul võimalik heaks kiita. Kui viis küsimust on õhus, eti tähenda see, et põhimõtted tervikuna kasutuskõlbmatud oleksid. Küsimusi tekib vee, ma olen selles kindel. See ei takista aga põhimõtete kasutamist. Ka teistes riikides on põhimõtted, mida pidevalt täpsustatakse. Pappel kas aasta pärast kokku tulles tuleb statistika ümber hinnata kui koormuspunktide osas on teisele arvamusele jõutud? Ligi nende alusel saaks täpsema statistika kui see, mis meil praegu on. Jõks eelmine kord arutasime heakskiitu, nüüd kinnitamist. Kas ise näete sisulist vahet? Kas poleks täpsem seda, mida täna tegema hakatakse, nimetada heakskiiduks ja soovituseks kohtute kasutama hakata. Ligi sisulist vahet ei näe. Sisu on jäänud samaks. Võib olla heakskiit oleks sõna otseses mõttes parem. Kiidjärv kuidas halduskohtunikud jõudsid sellisele seisukohale, et üks punkt võrdub nelja töötunniga ja tsiviili omad jõudsid seisukohale, et nende punkt on 45 minutit? Tsiviilil ja kriminaalil on erinevad lähenemised. Kuidas need kõik kolm omavahel sõltuvusse pannakse? Ligi põhimõtted on vaja viia tunnipõhiseks selleks, et need oleksid võrreldavad. Haldusasjade ajahinnangus leiti, et 2007 aasta ja 2008 I poolaasta koormus on olnud optimaalne. Ma arvutasin kokku kõikide kohtunike poolt nendel perioodidel kogutud punktid nende asjade eest, panin kõrval töötatud aja (kõik tööl olevad kohtunikud kaheksatunnise tööpäevaga) ja jõudsin nelja tunnini. Haldusasjade ja tsiviilasjade vahe on loogiline kui arvestada kui palju lahendavad halduskohtunikud asju ja palju tsiviilikohtunikud. Skaalad on erinevate liikide jaoks. Tsiviilasjade töögrupis on ankeete kogunenud suhteliselt vähe, et nende pinnalt väga põhjapanevaid järeldusi teha. Kriminaalis on ankeete täidetud rohkem. Kuna tsiviilis oli ankeete vähem, pakkusin seal töögrupis välja haldusasjade arvutamise valemi, millega jõudsimegi 45 minutini. Ma ei saa öelda, et see kõik peab paika, mina pakkusin välja vaid valemi. Kuna need põhimõtted ei ole tõenäoliselt paikapidavad, siis töötame nende teemadega edasi. Asjad on vaja taandada ajale, et saaks võrrelda ja mõõta. Eerik kas haldusasjade töögrupis koormuspunktide liikide ja aja suhtes on konsensus? Kas sa näed ohtu, et eraldi halduspunktide ja tsiviili ja kriminaali kinnitamise ajal hakatakse kinnitamise asemel võrdlema? Ligi sellisel kujul kiideti tabel heaks septembris ning kohe leiti kolm punkti, mille suhtes tuleb teha järelhindamine. Kahe nädala eest leiti veel kaks küsimust, mille puhul peaks järelhindamise tegema. Kaks Villem Lapimaa tõstatatud küsimust on materjalis sees. Konsensus peab olema selles, et lepime kokku, mismoodi edasi minna. Põhimõtted on igal juhul üldistatud ja põhinevad keskmistel aegadel. Kindlasti ei ole võimalik kõiki maksuotsused saabumisest alates ära lahendada 40 tunni jooksul. See on üldistus ja igasugune üldistus on kokkulepe Kerstna-Vaks kui KHN kiidab peaks täna halduse punktid eraldi tsiviilist ja kriminaalist, siis kas ei või tekkida probleeme mitmete asjadega nt õigusabimäärustega, kus halduskohtul kulub määruse kinnitamiseks neli tundi, tsiviilis 45 minutit? Ligi küsimused on menetlusspetsiifilised. Kriminaalis on aluseks episoodide ja isikute arvud. Lahendi liik on arvesse võetud haldusasjas, kriminaalis ja tsiviilis siiani ei ole. Puhtmenetluslikult on võimalik lahendada asi otsusega või tagaseljaotsusega ja me ei taha kohtunikku suunata ühte või teist tegema. Haldusasjades on otsused ka pikemad, kas see on põhjendatud või mitte, pole oluline, aga nii on. Tsiviilis lahendatakse palju asju tagaseljaotsusega. Pärsimägi kui on üks riigi õigusabi seadus ja seda rakendavad kõik, siis kuidas saab olla erinev aeg. Kas ma sain õigesti aru, et võeti kõik asjad ja jagati kohtunike arvu ja töötundidega halduse tarbeks? Ja sama tsiviiliga? Ligi halduses jah, tsiviilis sellisel kujul sellist arvutust heaks kiita ei saa. Pärsimägi halduses viis õigele tulemusele, tsiviilis mitte? Kerstna-Vaks täpselt. 3
4 Tampuu mis on optimaalne? Tsiviilis ja kriminaalis? Või on seal liiga suur või liiga väike koormus ja kas halduskohtunikel on ka liiga suur või liiga võike koormus? Ligi ma ei tea, kas haldusasjade lahendamine võtab kolm korda rohkem aega, seetõttu ei oska ma seda hinnata. Ma ei tea, kas kriminaalasjad on optimaalsed, loodan, et ankeedid viivad meid sellele teadmisele lähemale. Tsiviilasjades on maakohtute see erinevused väga suured. Haldusasjade osas oli tegu töögrupi otsusega. Tampuu metoodika jagati kaheksatunnise tööpäevaga. Aga kust tuleb teadmine, et halduskohtunik päevas kaheksa tundi tööd teeb? Ligi alati on võimalik kohtunikul stopperiga kannul käia ja kontrollida. Samas võivad kohtunikud ka kodus asjadele mõelda. KA 200 tööpäeva aastas on kokkulepe, aasta tööpäevadest on maha võetud puhkused, koolituse päevad, pühad. Kindlasti ei kehti veed 100 % iga asja puhul. Jõks kui tsiviili koormuspunktid on paigas, kas siis on võimalik, et tsiviilis lahendatakse õigusabitaotlus halduses nelja tunniga, tsiviilis 45 minutiga? Või siis hakkavad tsiviilikohtunikud ka neli tundi seda lahendama? Ligi ma ei saa välistada, et selline tulemus tulevikus tekib. See oleks signaal haldusasjade töögrupile, et see hinnang ei ole põhjendatud. Jõks kui ei muudeta, siis tehakse järeldusi, et ühed kohtunikud lahendavad kauem. Ma arvan, et see probleem laheneb põhimõtete täpsustamise käigus. Pilving kuulsime, et halduskohtunikud ei tahtnud ankeete täita. Kas ühtegi ei täidetud? Ligi ei täidetud. Pappel mina töögrupis ei osalenud. Rääkisin Lapimaaga, kes oli töögrupis ja tema ütles, et KHN võiks heaks kiita. Halduskohtud ei ole ankeete täitnud ja tsiviilis ei ole ka veel kokkulepet. Seega ei ole paha otsustamine edasi lükata. Täna hakkab mulle üha enam tunduma, et paraku peavad ka halduskohtunikud hakkama ankeete täitma. Edasilükkamine ei põhjustaks mingeid sisulisi muudatusi meie töös. Meie kohtus on juba praegu kohtunikud spetsialiseerunud. Koormuspunktides praegu kokkuleppimine seda oluliselt ei muudaks. Justiitshalduse koormuspunktide osas on Tallinna ja Tartu halduskohtunikel eriarvamused. Pilving ma ei toeta mingil juhul täies ulatuses heaks kiitmist, klausliteta. Ei pea heaks ka neid klausleid, mis töögrupp välja tõi. Mis puudutab asjade liike, siis enam-vähem tundus see tabel adekvaatne. Täiesti arusaamatud on lisakriteeriumid. Miks ainult need asjad mõjutavad ajakriteeriumit? Me võiksime igal asjal mingi eripära leida ja sellele koefitsiendi anda. Palju olulisem tundub mulle tõlgi vajadusest see, mitu taotlust esitatud on see on võrreldav episoodidega kriminaalis. Kaebajatelt võib tulla väga palju erinevaid taotlusi. Probleem on see, et ankeete ei täidetud. Ei ole midagi teha, kui kohtunikud ankeete täita ei taha. Aga kinnitada ära seda liiki asjade koormuspunktid, kus andmed koostamiseks on kõige vähem usaldatavad. Kui ankeete ei täideta, tuleb heakskiitmisega oodata seni kuni täiendavalt analüüsitakse punkte muul viisil. Panen ette mitte heaks kiita neid tulemusi seni, kuni vähemalt töögrupi poolt tõstatatud küsimused on lahendused leidnud. Kuna teiste asjadega tullakse KHNi ette tagasi aasta pärast, siis pooldan ka seda, et haldusasjade koormuspunktidele antakse heakskiit aasta pärast. Vahepeal püütakse viiele küsimusele vastused leida, võib-olla meelitatakse kohtunikud ankeete täitma. Ma ei leia, et tehtud töö oleks halb või et ma oleksin paremini osanud teha, aga aeg ei ole minu jaoks küps. Ligi kõikides töögruppides sai sissejuhatuseks täidetud keskmisest ajast lähtuvad ankeedid. Tõlgi vajadus on esimeses ja teises astmes erinev. Käisin isiklikult mõlemas halduskohtus kohal. Tartu omad ütlesid, et nemad võtavad vastu sellise otsuse nagu Tallinn. Tallinnas otsustasid kohtunikud, et nemad ankeete täitma ei hakka, 2007 aasta koormus oli optimaalne. Ma ei näe ühtegi võimalust, kust tuleb alge ankeete täitma hakata. Eerik tsiviilis töögrupis konsensust ei olnud. Mina ei ole halduskohtunik, ma ei oska nende koormust hinnata. Kui loodud komisjon on leidnud, et see on õige ja nii võiks olla, siis ma seda otsust aktsepteerin. Probleem võib tekkida sellest, kui hääletaksin haldusasjade eraldamise otsustamise poolt. Siis võib tekkida oht, et kogu süsteem lendab vastu taevast. Riigi õigusabi lahendamine nelja tunniga halduskohtuniku poolt ei saa olla erinev tsiviilkohtuniku poolt. See tekitab probleemi ja ohu, et hiljem ei jõuta ei tsiviilasjades ega kriminaalasjades ajalise arvestuse kokkuleppele. Aavik koormuspunktide asi on see, mis ei saa kunagi valmis. Ei saa ka siis valmis, kui KHN selle heaks kiidab. Muutuvad menetlusseadustikud, muutuvad kohtunikku abistavad infrastruktuurid. Valemite süsteemi tuleb kogu aeg jälgida ja parandada. See süsteem toimib ainult siis, kui kohtuni- 4
5 kud leiavad, et see on aluseks. Meie saame statistikat ka muul alusel teha. Haldusele heakskiidu andmisel saavad tuge ka kriminaali ja tsiviili töö. Heakskiit ei takista töögruppidevahelist suhtlemist. Kerstna-Vaks KHN võiks otsustada, et võiks teha pilootprojekti halduskohtus. Niipea kui heakskiit antakse, tekivad riigi õigusabi ja ekspertiisi probleemid. MA arvan, et tuleb anda mingisugune juhus, kuidas tagada nende ühtlustamine. Tampuu toetan eelnevat ettepanekut ja tunnustan omalt poolt tööd on tehtud. KHN võiks soovitada kohtutele, et nad võiksid neid proportsioone kasutada, aga üldiseks statistikaks ja töökoormuseks need ei sobi. Me võime teha katse riigi õigusabi määramiseks, aga sellisena nagu praegu, ei ole see õige. Pärsimägi ma ei saa nõus olla sellega, et kõikide halduskohtunike koormus oli optimaalne. Mis KHNi heakskiidust sõltub? Rask sellest ei sõltu mitte midagi. Rakendamine või mitterakendamine ei sõltu meist. Kuna see asi on KHNi poolt tõstatatud, on see KHNi initsiatiivil tehtud. Täpsustatud statistika metoodika väljatöötamisel tuleb jõuda selleni, et on paigas, kui tihti neid läbi vaadatakse. Näiteks aasta selle jooksul kogunevad arvamused ja need saab läbi arutada. Kui kohtunikud sellesse ei usu, ega hakka usaldama, siis ei saa üldse midagi teha. Kohtunikkonna rõhuv osa peab tunnistama selle ausaks ja õiglaseks kriteeriumiks. Muud kriteeriumi kui aeg ma seal ei näe. Muudes riikides viiakse see aeg rahani, mille alusel saab arvestusi teha. Midagi tuleb aluseks võtta ja sealt edasi tuleb hakata seda läbi vaatama. Peab jõudma selleni, et erinevad menetluskorrad on ajaliselt ja rahaliselt võrreldavad. Minu ettepanek on võtta seisukoht esimese küsimuse osas: kas haldusasjade koormuspunktid eraldada? Poolt: 4 Vastu: 2 Erapooletuid: 1 OTSUS: haldusasjade koormuspunktid on eraldatud tsiviil- ja kriminaalasjade koormuspunktidest. Rask kas otsustada pilootprojekt sellises sõnastuses halduskohtutel osaleda pilootprojektis aasta jooksul täpsustades ja täiendades koormuspunktide statistikat. Aavik jah, nii see oligi mõeldud. Rask kas sellise formuleeringuga ollakse nõus? KHNi liikmetel vastuväiteid ei ole. Rask nüüd on veel kriminaal ja tsiviil Aavik tsiviil- ja haldusasjade puhul oleks võib-olla edasise töö huvides kui iga kohus üritaks rakendada näidistööjaotusplaani. Timo on valmis aitama neid kokku panna. Iga maakohus võiks valida, milline kohtumaja piloodis osaleb. Tampuu selliseid tööjaotusplaane võiks siiski halduskohtutele soovitada. Pappel meil on need olemas. Ligi Tallinna Halduskohtul on suurepärane tööjaotus. Rask panen hääletusele üldkohtutele näidistööjaotusplaani rakendamist pilootprojektina aastal Poolt: 7 Vastu: 0 Erapooletuid: 0. OTSUS: 2009 aastal üldkohtutel rakendada pilootprojektina näidistööjaotusplaan. 3. I ja II astme kohtute 2009.a eelarve 2009 eelarve Kitsing juba nädalaga on tekkinud muutused teile varem saadetud tabelisse. Rask kui palju on see vastuvõetud eelarve erinev taotlusest? Kui erinevus väga suureks läheb, siis kas suudate prognoosida, millal Eesti Vabariigis õigusemõistmine seiskub? 5
6 Aavik ei, seda me ei saa prognoosida. Kitsing väga palju ei muutunudki. 90 % ulatuses said ka lisataotlused rahuldatud aasta pidi algselt olema kohtute aasta. Nägime vaeva, et rahastamist suurendada. Kui saime rahandusministeeriumisse taotluse esitada, läks natuke aega mööda ja tuli aprilli säästueelarve. Vahe oli 90 miljonit krooni. Tahtsime kohtute eelarve viia 500 miljoni kroonini, milles 30 miljonit moodustab kohtunike töötasu. Kikerpill mis on tabelis nähtav miinus 62 % info- ja kommunikatsioonikulu? Kitsing need on it-kulud. Aavik kevadel hakkasime rääkima mustemast stsenaariumist, vahepeal olid kiired, et ei tule must stsenaarium. Nüüd on jälle mustad pilved kogunema hakanud järgmise ja ka ülejärgmise aasta eelarve kohale. Ma ei julge lubada, et järgmisel aastal lisaeelarvet ei tule. Rask kas olete arutanud protsendi muutust SKP-sse? Kohtute eelarve peaks olema protsent a) eelarvest ja b) SKPst. Poliitilistest jõududest ei lähe keegi täna seda teed, et selle asutuse eelarve ei tohi langeda alla teatud piiri. Ametkonnad võiksid ise ette valmistada platvormi ja öelda, et kui summa langeb alla selle, siis jääb see funktsioon täitmata. KHNi seisukoht: KHN võtab esitatud informatsiooni teadmiseks. 4. Ülevaade kohtuametnike rahulolu-uuringust Kohtuametnike rahulolu 2008 Rask miks 295 inimest alustas ja 199 enne lõpetamist katkestas? Teiseks vaid 27,63 % on ennast identifitseerinud, ülejäänud püüdsid jääda anonüümseks. Jürima ma arvan, et koostasin liiga pika ankeedi. Tahtsin vastust liiga paljudele küsimustele. Tulevikus teen teistmoodi. Rask kas 96 vastajat kajastab üldse kohtutes valitsevat mentaalsust? Kas me oleme sellise tulemusega rahul? Kas seda saab võtta suuremate plaanide tegemisel arvesse? Tulemuse saame vastavalt sellele, mida mõõdame. Kas vastanud grupp ei võiks olla just see, kes tegelikult asjaga rahul on? Jürima me peame mõõtmisel millestki lähtuma. Me ei sa arvestada inimesega, kes oma arvamust ei avalda. Lähtepunktiks on hea, et meil selline materjal on. Me vähemalt teame, mida vaja on, see on selgelt välja toodud. See ei pretendeeri absoluutsele tõele, aga kuskile me peame alustama. Pärsimägi palju meil üldse ametnikke on? Jürima potentsiaalseid vastajaid oli umbes 600. Pärsimägi kes on see juht, keda küsitluses silmas peeti? Jürima kantselei juhatajad, kohtudirektorid. Pärsimägi kas küsimusi koostöö kohta kohtunikuga ei olnud? Jürima ei olnud. Pärsimägi kas küsisite midagi ka nende tegevuse eesmärgi või missiooni kohta? Jürima ei küsinud. Pappel kas konsultandid ei vastanud? Jürima vastasid. Pappel aga neid juhib kohtunik. Kikerpill kas teile küsitluse läbiviimisel oli üllatusi? Jürima mulle ei olnud ka tulemused üllatavad. Oli vaid see, et vastanute hulk ei pea oma töökoormust liiga suureks. Meie olime siiani teadnud, et koormused ületavad kõikvõimalikud tasemed. Pappel kas kohtute lõikes saab erinevusi välja tuua? Jürima saab, aga ma ei toonud neid välja. Oli ka isiklikke pöördumisi, inetuid ütlemisi, ka need jätsin välja. Anonüümsete vastajate ettepanekuid ma ka ei arvestanud. Analüüsis arvestasin, aga edasise tegevuse käigus enam mitte. Kui inimene teeb konkreetse ettepaneku, siis peaks ta ennast ka tutvustama. Rask see uuring on tõsine samm organisatsioonikultuuri analüüsimisel, siis tekivad küsimused miks ollakse rahul, aga kaadrivoolavus on suur. Miks tööga ollakse rahul, aga palgaga rahul ei olda? 6
7 Mul on ettepanek, et KHN võtab selle teadmiseks. Siit saab metoodikat edasi arendada. Ma usun, et ainult minus ei tekkinud kahtlus uuringu representatiivsuses. Kui vaadata vanuseliselt, siis loomulikult tahavad noored rohkem koosviibimisi, vanemad töökoosolekuid. Karjäärivõimaluse puudumise määrab ära kohtu spetsiifika. Konsultandil või sekretäril on võimalik kohtumajade vahel liikuda, aga see pole karjäär. Mida küsid, seda saad ka vastuseks. Ilmselt konkreetselt sellist metoodikat kasutada ei saa. Kui uuringuid edasi teha, siis tulevikus saab ka põhimõttelisi vastuseid, millega saab juba midagi ka ette võtta. Jürima nõus. Ühe uuringu põhjal ei saagi midagi ette võtta. Tuleb võrrelda järgmistega. KHNi seisukoht: KHN võtab uuringu tulemused teadmiseks ja soovitab teemaga edasi tegeleda. 5. E-Toimiku, kohtuistungite salvestamise ja teiste IT-projektide ülevaade ja tegevuskava Aavik e-toimiku teema oleks mõistlik lükata mõne järgmise KHNi päevakorda. Eesmärk oli sellest rakendamisel rääkida, aga see pole veel rakendunud. Loodetavasti järgmisel nädalavahetusel kriminaalis rakendub. Väärteomenetluses on see määramata, kuna politsei esindajad pole veel valmis seda niipea rakendama. Justiitsministeeriumi infosüsteemid on valmis. Rask e-toimik pidi rakenduma 1. juulil, seejärel novembris, nüüd järgmisel nädalavahetusel. Kas see on jõuludega seotud? Aavik loodan, et on heas mõttes jõuludega seotud. Iga it-süsteemi rakendamine toob kaasa probleeme ja häireid ja võib-olla ka takistusi. Sellisel juhul on hea, kui rakendamine jääb rahulikumale jõuluajale. Rask tuleme nende teemade juurde siis tagasi, kui need on uuesti aktuaalsed. Meie ei saa protsessile rohkem kaasa aidata kui meie hulgas on inimesi, kes kuuluvad erinevatesse juhtrühmadesse IKT projektid Kitsing järgmiseks aastaks on planeeritud arendada 10 miljoni krooni ulatuses. Siis laheneb ka personaliprobleem läbi automatiseerimise. Pappel kas salvestis asendaks protokolli täiel määral? Kitsing ei. Kriminaalis on mõistlik kogu istung salvestada, tsiviilis on targem teha kokkuvõtteid ja neid salvestada. Pappel menetlusseadustiku järgi peaks kohtunik kokkuvõtteid tegema. Kitsing seda ei pea tegema, see on võimalus. Pappel võimalik, et menetlusosalised soovivad, et kogu salvestus kirjutataks protokolliks. Meil on siiani salvestused ümber löödud. Aavik tsiviilkohtumenetluse muudatusega viidi sisse protokollimise muudatused. Nendes menetlustes kantakse kohtuniku kokkuvõtted protokolli. Ka salvestatud protokolli salvestatakse kohtuniku kokkuvõtted. Kriminaalis on erinevad põhimõtted, üldmenetlustes salvestatakse kogu istung. Pappel salvestis jääb täiendava tõendina? Aavik tsiviilis ja halduses võib ta jääda ka ainsaks protokolliks, see tuleb menetlusosalistele kättesaadavaks teha. Rask kui palju muudab see kohtunike tööd? Mullal vabastab see kohtuniku ja kohtu personali vabaks nendest töödest, mida võib teha masin? Keegi ei vabasta kohtunikku otsustamisest. Kui talle tuleb täiendav ülesanne kokkuvõtteid teha, siis kas on kaardistatud valmisolek kohtutes? Valmisolek peab olema igas kohtunikus ja igas kohtus. Kas on mõeldud sellele, et iga uus projekt tekitab passiivse vastuseisu? Keegi ei ütle midagi, aga on passiivselt vastuseisus. Kitsing meil on pioneerid olemas. Efekt on see, et see peaks töökoormust vähendama. Protokolle ei pea enam tegema ja protokollid on autentsemad. Rask kas teil on olemas ettekujutus, palju on kohtujuhte, sekretäre, kohtunikke, kes hirmsasti tahaksid kõiki neid projekte kohe rakendama hakata? Aavik sünkroontõlget tahetakse rohkem. Salvestustehnika kohta ei oska öelda. 7
8 Kitsing varasemate pilootidega on mingi pilt juba tekkinud. On küsitletud istungisekretäre, advokaate, prokuröre. Aavik salvestamine teeb väga palju protseduure lihtsamaks. Harju Maakohtust on sünkroontõlke osas väga palju positiivseid kogemusi. Kohtunikud, kes seda kasutama hakkavad, leiavad, et see on hea ja vajalik. Tsiviilkohtumenetluses võib kohtunik jätta istungisekretäri kabinetti muid tähtsaid töid tegema. Pilving eelmise KHNi ajal olin Saksamaal kohtus ja jälgisin, kuidas salvestamine käib. Salvestus on väga lakooniline vaid taotlused. Menetlusosaliste seisukohtade jäädvustamise ti toimu. Kas me oleme kindlad, et Riigikohus aktsepteerib sellisel kujul protokolli/salvestust? Kas see vastab nõuetele, kui mingil määral nõutakse osaliste väidetest kokkuvõtete tegemist? Alguses on see kindlasti asja venitav, pooled soovivad kindlasti kokkuvõtteid iga paari lause tagant. Siin oleks vaja koolituse ja diskussiooniga kokkuleppeid, milline hakkab protokoll praktiliselt välja nägema. Kas koolitustele on mõeldud? Ka kohtunike koolitustele, mitte vaid istungisekretäridele? Kitsing jah, me oleme sellele mõelnud. Menetlusosaliste väited võib ka salvestada, siis peab indekseerima, kus on kohtuniku kokkuvõtted. Pilving see nõuab praktilist harjutamist, et kõik kohtunikud sellele tasemele viia. Kitsing istungisekretär ei pea peale salvestist tegema veel päeva jagu stenogrammi. Kui menetlusosaline soovib stenogrammis, siis maksab ta selle kinni. Muidu tehakse siis, kui II aste seda nõuab. Pärsimägi ütleb, et vastuväidet on võimalik tuvastada vaid protokolli kande alusel. Praegu on TsMS alusel õigus protokolli saada, uues kohustus talle saata. Aavik hetkel on toimikut võimalik pidada elektrooniliselt või paberil. Hetkel kui seda praktikat jätkata, tuleb paberil protokoll ikkagi teha. Vahe on selles, et kohtunik läheb diktofoniga istungile ja pärast sekretär kirjutab poole tunniga kolmetunnise istungi. Vastuväited lahendatakse diktofonis. Kerstna-Vaks ma olen Taanis näinud, kuidas diktofoniga istungeid peetakse, keegi ei vaidle. Aga neil on see harjumus juba sees. Kui mõni advokaadibüroo muretseks seadmed, siis kas me võiksime hommepäev videoistungeid pidada, et mitte kuulda advokaatide hädaldamist, et kella kümneks peab istungile jõudma? Kitsing hommepäev veel ei saa. Selle projektiga ei tegele me esmajärjekorras. Aavik see ei ole päris uus mõte. Järgmine samm peaks olema minu poolt selline, et advokatuuriga rääkida. Advokatuur võiks küll endale sellise saali välja ehitada. Kui ruum on olemas, ei oleks vahet, kas teha videosild vanglaga või advokaadibürooga. Ma pigem arvan, et nad on selle poolt. Kerstna-Vaks kas sünkroontõlkijad saavad sama palka kui teised tõlgid või rohkem? Kitsing ma ei tea palju nad palka saavad. Ma eeldan, et nad ei saa rohkem. Nad saavad selle praktikaga hakkama, tõlkidele endale ei meeldi hõikuda saalis. Neile meeldib see kuubik nad näevad kõike. Gontšarov Harju Maakohtus nägin ma nii professionaalset tõlkimist tõlk jõudis tõlkida kiiremini kui otsust ette loeti. Tampuu kuidas need elektroonilised protokollid füüsiliselt toimiku juures on? Kitsing nad salvestatakse eraldi serverisse. Kui protsessiosaline lähen veebikeskkonda ja ennast autendib, saab ta faili alla laadida. Teine võimalus on kohtu kantseleis tasu eest plaadile või mälupulgale. Me ei tahaks eriti kohtukantseleidesse kuulamisbokse teha. Toimiku vahel protokolli ei ole. Aas kes sellele salvetusele ligi pääseb? Rootsis ei saa advokaadid plaatidel tunnistajate ütlusi, saavad vaid kohtus kuulata, et lekkima ei hakkaks. Ma saan aru, et siin on otsustamise koht kui ei saa muudmoodi ligi, tuleb kohtusse kuulamissaal ehitada. Kitsing saame teha lahenduse, et isik ei saa alla laadida vaid ainult kuulata. Rask edu teile, ei oskagi muud öelda. KHNi seisukoht: KHN võtab info teadmiseks ja jälgib huviga projektide ellurakendamist. 6. JM määruse Maa-, haldus- ja ringkonnakohtu kohtunike arv ja jagunemine kohtumajade vahel muutmine JM määruse muutmine Seletuskiri 8
9 Gontšarov üldkogu hääletas niimoodi. Minu kui kohtu esimehe ettekujutuse järgi oleks pidanud hoopis rohkem inimesi olema Narvas ja tegelema kriminaaliga, aga paraku ei võimaldanud ringkonnakohtu likvideerimise protseduur langetada otsuseid, mis oleks olnud vastuolus uute kohtunike sooviavaldustega. Praeguseks ajaks on selgelt tõusnud kriminaalmenetluste arv ja kriminaalasjade arv, eriti katastroofiliseks võiks pidada väärteoasju, mis on eelmise aastaga võrreldes 2,5 korda tõusnud. Üks kohtunik andis nõusoleku spetsialiseeruda kriminaal- ja väärteoasjade lahendamisele. Kohtla-Järve on meil kriminaalasjade ja Jõhvi tsiviilasjade maja. Kohtunik andis nõusoleku asuda tööle Kohtla- Järvele. Ühtlasi olid Anne Palmiste ja Eeva Levina nõus saama teiste kohtumajade asju. Üldkogu hääletas ja ringkonnakohtu esimees oli selle otsusega nõus. Rask panen hääletusele. Kes on justiitsministri määruse nr 47 muutmise poole. Poolt: 7 Vastu: 0 OTSUS: KHN annab nõusoleku justiitsministri määruse nr 47 muutmiseks. 7. Informatsioon vabade kohtunikukohtade täitmisest aastal 1. märts 2009 tabel Aavik õigusemõistmise ametikohtade vähenemine on tegelikult vaid 1 %. Majanduslikku olukorda arvestades on see olematu. Täitmata kohtade raha on eelarve sisse arvestatud, seetõttu ei pea niipalju inimesi enam koondama. Ühe kohtuniku töölevõtmisega seoses peab koondama 10 istungisekretäri või 5 konsultanti. Me ei näe ette ühegi konkursi kuulutamist, kuna me ei tea 2010 aasta eelarvet. 1. märtsi 2009 seisuga on Riigikohtu tabeli põhjal ametis 236 kohtunikku. Gontšarov milline on seis 2009 aasta lõpus? Muudatusi on oodata Viru ja Harju Maakohtus. Meil on aasta lõpus puudu neli, Harjus kaheksa inimest. Ma ei tea, kuidas teistes kohtutes pensionile minejatega lood on. Aavik umbes 20-l kohtunikul on võimalik järgmisel aastal pensionile minna. Ma ei tea, kas ja palju neist ka tegelikult läheb. Ei tahaks spekuleerida. Paljud kohtunikud võivad juba mitu aastat pensionile minna, aga pole läinud. Rask meil on mitu kohtunikku, kellel on 30 aastat ametistaaži täis, aga kes on täies tööjõus ega taha ära minna. Kohtunike pensioni puhul soovitakse minna indekseerimise juurde - määrtakse pension viimasest palgast ja seda enam ümber ei arvutata. Kohtunike aspektist võib tekkida olukord, et keegi enne 68- ks saamist pensionile ei siirdu, See tähendab, et kohtunike kaader vananeb, uusi kohtunikke ei tule ja siis leidub keegi, kes selle vanaduspiiri vaidlustab. Kui me tahame kohtunikkonda noorendada ja ajaga kaasa käima panna, siis kohtunike kohtade mittetäitmise on vaid üks pool kogu rahanappusest ja sealt tulenevatest ideedest. Meil tuleks mingi seisukoht välja kujundada. Seisukoht ei saa olla tingimusteta justiitsministeeriumi vastu olla. Ma ei tea, kuidas siit edasi minna, aga vähemalt asekantsler ütleb ausalt välja, et uusi kohtunikke ei võeta. Eks kõik kohtud peavad oma tööd planeerima hakkama. Aavik olen sel teemal Harju Maakohtu juhtkonnaga vestelnud. Oleme nende kohtu eelarves seda ka arvestanud, püüdnud järgmisel aastal kompenseerida. Jõks kui pärast 1. märtsi 2009 veel kohti vabaneb, siis kas ka nendest ühtegi kohta ei täideta? Ükskõik, palju neid ära läheb? Aavik sellele ei oska vastata. Kui selline olukord tekib, tuleb asjad uuesti ümber mõelda. Sel juhul tänane analüüs ei kehti. Rask milline on see piirarv, millest alates tuleb konkursse välja kuulutada? Aavik kui lahkumine muutub reaalseks, siis tuleb uuesti analüüsida, praegu aga ei kipu kohtunikud pensioneeruma. Kikerpill kui me nüüd ei kuuluta aasta aega konkursse välja ja ühel hetkel leiame, et see elu meil ei toimi, siis kust me võtame sel hetkel kohtunikku juurde? Arvestades ka seda, et kandideerimisest kohtunikuks saamiseni kulub aasta. Aavik ka kohtuniku väljavalimise süsteem vajaks reformimist. Ma ei näe ühtegi põhjendust, miks see peaks aasta aega võtma. Kui täna konkurss kuulutada, tuleks sinna sada avaldust. 9
10 Kerstna-Vaks aga kuidas suhtuda praeguste kandidaatide õiguspärasesse ootusse kandideerida kohtunikuks? Rask praegu on seitse kandidaati, kelle teenistussuhe tuleb lõpetada. Neil pole olnud isegi teoreetilist võimalust kohtunikuks saada. Aavik sealt võib tulla vaidlusi ja see oleks väga huvitav vaidlus. Aga vaid sellepärast konkurssi välja kuulutada ei ole mõttekas. Kandideerida saab viis aastat. Gontšarov seaduse järgi pikendab esimees teenistussuhet peale eksami sooritamist, kui konkurssi korraldatud ei ole. Me ei saa neid lihtsalt minna lasta, nad tuleb koondada. Aavik neil on süsteemi jaoks hoopis teine väärtus. Kui nad jätkavad konsultandina, võib nende palk olla kõrgem kui teistel. Aga nende väärtus on hoopis teine. Gontšarov varem olid nende rahad eelarvevälised. Nüüd on need meie eelarvest. Ja nende palkasid peame teiste arvelt maksma. Aavik kui nad on head kandidaadid, siis nad teevadki paremat tööd. Nad teevad sisuliselt kohtuniku tööd. Pappel neile ei saa asju jagada, nad ei pea istungeid. Kas me eelistame neid praegustele konsultantidele? Kui mingi kohus eelistab kandidaati, siis kas ministeeriumi aktsepteerib seda? Aavik ma ei saa küsimusest aru, mis mõttes aktsepteerib. See on valikute küsimus, kohus peab näitama, milliselt eelarverealt see raha võtta. rask väga tõsine otsustus. Ausus seda tunnistada on kiiduväärt. Ilmselt oleks tarvis ministril kujundada seisukoht, millest allapoole kohtade mittetäitmisega minna ei saa. Läbi aegade on Eesti kohtusüsteemis olnud 7-10 kohta täitmata. Vanasti sai see 10 kohtuniku raha alla antud. Sinna sisse oli alati arvutatud, palju inimesi oli ära ühel või teisel põhjusel. Mina julgeksin välja öelda, et üldise kogemuse alusel võiks KHN asuda seisukohale, et täitmata kohtunikukohtade arv ei tohiks langeda alla 10 koha, mis ei tohiks muidugi olla ühes kohtus. Kriitilistes piirkondades tuleb kaaluda ühe või kahe koha täitmist ja hoida seda kõike piiri peal. Aavik miks mitte sellist põhimõtet võtta, aga ministeeriumi mõte on, et antaks indikatsioon, millise kohtu arvelt kohtuametnikud koondada tuleb. Reserve meile jäänud ei ole. Rask see on poliitiliste valikute küsimus, see pole ei Marko ega kantsleri võimuses. See otsus tuleb teha valitsuse tasemel. Öelda, et see on see kriips, mille alla langedes õigusemõistmine enam ei toimi. Siis peaks leidma selle raha mujalt teedeehitusest või kuskilt. Kui praegu lahendust ei leita, on aasta pärast juba hilja sellest rääkida. Kas olete nõus, et anname soovituse ministrile kaaluda eelarve menetluse protsessis vabade kohtunikukohtade täitmist ning KHN ei pea võimalikuks rohkem vakantseid kohtunikukohti kohtusüsteemis praeguse töökoormuse juures kui kümne. Kas sellise kokkuvõttega ollakse nõus? Tampuu kas kümme on optimaalne? Rask kümme on tuletatav sellest, et igal ajahetkel on kümme puudu. Praegu on kümme vakantsi lapsehoolduspuhkusel olijatega. Aavik kas te leiate siis, et me peaksime praegu viiele kohale konkursi välja kuulutama? Rask valitsus peab tegema põhimõttelisi valikuid. Ei saa edasi minna nii, et kärbime kolm protsenti ja siis veel kolm protsenti. On ka muid võimalusi tõsta riigilõive niipalju, et asju jääb vähemaks. Pappel siis hoopiski koormus tõuseb, sest tulevad riigi õigusabi asjad. Kerstna-Vaks kui rahvale on antud sõnum, et kohus võiks töötada kolme kuuga, siis kuidas te seda praegust koosseisudega ette kujutate? Rask seda kasutatakse ikkagi kontekstis statistilise keskmisena, mitte et kõik asjad kolme kuuga lahendatud oleksid. KHNi seisukoht: a) ministril kaaluda eelarve menetluse protsessis vabade kohtunikukohtade täitmist, b) KHN ei pea võimalikuks praeguse töökoormuse juures kohtusüsteemis rohkem vakantseid kohtunikukohti kui kümne. 8. Nõusoleku andmine Riigikohtu kodukorra muutmisele Kodukorra muutmine 10
11 Rask meie kohus on seda kahel korral üldkogus arutanud. Seal oli ka üks tõsist diskussiooni tekitanud punkt, mille kohaselt oleks Riigikohtu nõunikel tekkinud õigus avaldada oma arvamus kohtu koosseisuga kui kohus nii otsustab. Riigikohtu üldkogu ei jõudnud selles küsimuses konsensusele. See mõte on ka kohtute seaduse eelnõus koos 14-leheküljelise põhjendusega. Muudatused, mida ette nähakse, on struktuurilist laadi ja tulenevad juba tehtud otsustustest. SA Õiguskeskuse likvideerimine, mille pidulik lõpuaktus on 16. detsembril, mille järel luuakse Riigikohtus vastavad osakonnad. KHNi liikmed nõusoleku andmise vastu ei ole. OTSUS: anda nõusolek Riigikohtu kodukorra muudatustele. Aas mul on küsimus võimalike korraldatavate ühiskoolituste kohta. Õiguskeskusega oli varem see hea, et nemad esitasid arve, prokuratuur maksis kinni. Riigikohtuga päris nii ei saa. Rask siirdeprobleeme on seal palju. Eraldi sihtasutuse puhul oli kõik võimalik, see võis teha koolitusi, kellele tahes. Riigikohtus peab esimees eelarve kasutamise lahti kirjutama ja selle täitmist jälgima. Ma ei tahtnud üle 50 % eelarvest sinna kulutada. Ma arvan, et tuleb leida erinevad täienduskoolituse vormid. Mul on kahju, et Tartu Ülikool oli esimese hooga valmis vastu võtma kohtunike koolitamise ülesande, tollane rektor isegi propageeris seda, aga see on jäänud soiku. Tundus, et see ei tahtnud tööle minna. Jätkame vähemalt kohtunike koolitust samas mahus ja parema kvaliteediga. See küll ei ole kohtu põhikohus. Aavik kas te pole kaalunud seda varianti, et kohtunike, advokaatide ja prokuröride koolitusi koos teha. Vajadused on samad. Rask koolituse teema on üldse keeruline teema. Tampuu koolituste puhul on probleem, et kaob ära midagi, mis toimis ja millega oldi väga rahul. Kuidas järgmised arengud olla võiksid järsku oleks võimalik haldusleping, kuigi Riigikohtu puhul võib see tunduda natuke naljakas. Aga nõus, et koos koolitamised on vajalikud. Aas meil on omaette koolituseplaneerimise süsteem, mingi osa tegime koos kohtunikega. See oli mõlemalt poolt aktsepteeritud koolituse vorm. Sisuliselt ei ole keegi vastu, et teatud koolutustel koos istuda. Nüüd tuleb mõelda, kuidas need kaks eraldiseisvat organisatsiooni ühte tuppa kokku tuua. Rask mina arvan, et seda peaks tegema Tartu ülikooli õigusteaduskond. Maksame teaduskonnale, et koolitus läbi viiakse. Olen rääkinud Irene Kulliga, kes on ka mures, kuna algusest peale on asja keeruline tegema hakata. Aas neil peaks huvi olema, eriti vaadates kuidas riigieelarveliste kohtade arv langeb. Tampuu ühiskoolitused võiksid olla sellised, et igaüks maksab oma osa. Rask see oleks sihtotstarbeliselt eraldatud raha. Kes korraldab, kust sisse ostetakse, on teema. Jälle on passiivne vastuseis keegi vastu ei vaidle, aga midagi ei tee ka. 9. Kohtunike personaalse menetlusstatistika avaldamisest ja suhtlemisest meediaga Eerik tõstatasin teema seoses Postimehes avaldatud statistikaga, kus olid kirjas kohtunikud nimeliselt, edasikaevatud asjade arv, tühistatud asjade arv jne. Minu probleemid sellega seoses on järgmised oleme KHNis arutanud statistika küsimusi, eelmine kord ka statistika kujundamise metoodikat. Meie arendame süsteemi, mille nimi on KIS. Ajalehes avaldatud statistika pärineb Klabust. Kui me räägime statistika arendamisest ja teeme tööd ja oleme edukad ja siis ühel päeval ilmub Klabu ja teeb 1:0? Minu arvates oli see artikkel kohtunike mainet kahjustav. Seal olev statistika ei olnud täielik ega objektiivne. Ja see viis ajakirjaniku eksiteele. Mul on kaks küsimust ja ettepanek. Mis see Klabu on, millisel õiguslikul alusel see töötab ja kas KHN on selle heaks kiitnud? Kes selle statistika välja andis? Aavik Klabu on kohtute infosüsteemieelne infosüsteem, mida ringkonnakohtud kasutavad siiani. Ringkonnakohtud ei ole läinud täielikult üle KISile. Mingi osa tööst toimub Klabus. Ringkonnakohtud peavad iga aasta lõpus esitama justiitsministeeriumile menetlusstatistikat. Kas kohus teeb seda Klabu põhjal, KISi põhjal või käsitsi lapates, ei ole oluline. Oluline on see, et statistika jõuaks ministeeriumisse. Oluline on see, et see toimiks igal aastal. Statistika õigsuse eest vastutab ringkonnakohus. See, et nad teevad seda Klabu põhjal, on ringkonnakohtu otsustus. 11
12 Statistika ei ole ebaobjektiivne, ajakirjanik on ebaobjektiivne. Ajaleht ei kooskõlastanud artiklit meiega, kuigi me seda nõudsime, samuti ei arvestanud kommentaare, mis me statistikaga välja saatsime. Neid järeldusi, mida ajakirjanik tegi, ei oleks saanud nende andmete põhjal teha. Ajakirjandusse jõudis teema seoses ühe kohtuniku distsiplinaarasjaga. Ajakirjanik küsis ringkonnakohtul vastava kohtuniku kohta statistika. Sealt sai tea teada, et selline statistika on kõikide kohtunike kohta ja mõne kuu pärast tuli selline päring meile ja me pidime seaduse alusel selle ka välja andma. Meie andsime koos enda kommentaaridega. Kuni meile ei ole konkreetselt tõendatud, et statistika oli vigane, ei saa me seda ebaobjektiivseks pidada. Me ie saa hakata statistika avaldamist piirama. Eerik Klabu on siis KISile eelnenud süsteem? Aavik jah. Eerik kas see töötab siiani? Aavik jah. Pärsimägi see on parem süsteem kui KIS: Eerik kui sellist statistikat veel kogutakse, siis võib tekkida olukord, et ajakirjandus küsib uuesti seda statistikat. Probleem on selles, kas selline statistika kogumine on põhjendatud. Kas tuleks lisada, et see % on kogu lahendatud asjade arvust? Me oleme siiani rääkinud lahendatud asju kogumis ja kohtute kaupa. Mis otsustuse me teeme statistika kogumisel, annab signaali nii kohtunikele kui ajakirjandusele. Kas sellist personaalset statistikat on vaja? Kui me arendame KISi, siis mis tähendus Klabul tuleviku kontekstis olla võiks? Aavik Klabu sulgemine on mõnda aega päevakorral olnud. Kõik sõltub KISi arendamisest. Aga see on kõik jälle raha taga. Esimesel võimalusel paneme kinni. Aga ma olen nõus sellega, et statistika tuleb panna kõikide asjade konteksti. Eerik kokkuvõtteks tahan öelda, et Klabu statistika oli ebaobjektiivne ja ebaõige ja selline olukord tuleks likvideerida. Rask katsuks jutu viia helgesse tulevikku. See konkreetne juhtum on õnnetu asi, tagasi me seda pöörata enam ei saa. Teemale lisaks ja suhtlemine meediaga panin mina siia lõppu. KIS on andmekogu, mis vastab juriidiliselt andmekogule. Klabu kohta passiandmeid ei tea, järelikult seda pole olemas. Samamoodi nagu seal andmeid peetakse, võib pidada millist iganes statistikat. Aga küsimus on selles, kas seda ka välja andma peaks. Ise suhtlesin noormehega poolteist tundi, mis ilmus järgmisel päeva intervjuuna. Oleks samal päeval ilmunud, ei oleks probleemi olnud, asi oleks selgitatud. Aga järgmisel päeval oli see juba uus teema. Küsimus kas sellist personaalstatistikat peaks pidama? Statistikast oleme KHNis rääkinud vähemalt viimasel kuuel korral. Pilving juhtumit tuleb võtta õppetunnina. Vale rõhuasetus on see, kas meil sellist statistikat vaja on. See vajaks rahulikku õiguslikku hinnangut. Tegu on avaliku teabega, samas võib avalik teave olla isikuandmetega. Kui avalikul teabel on isikuandmete tunnused, siis peaks juurdepääsu neile piirama. See on ebapopulaarne ajakirjandusele andmete mitteandmine, aga meil on nüüd näide, kuidas konkreetse isiku andmed sattuvad ajakirjanduse kätte. Kuidas me ka ei üritaks, tehakse ebaobjektiivseid järeldusi. Selle näite varal kahtlen konkreetsete kohtunike kohta nimeliselt andmete avaldamises ajakirjandusele. Kohtu juhtidele on see vajalik info, aga mitte üldsusele. Rask kas seisukoht on see, et ajakirjandusele ei tohiks anda konkreetsete kohtunike kohta andmeid? Pilving jah, anda vaid anonüümset statistikat. Juurdepääsupiirangu kaalumise võimalus on ministeeriumil olemas. Rask see on tõsine kaalumise küsimus. See peaks olema parlamentaarne otsustus. Pilving parlament on andnud oma otsustuse seadusega. Pappel minu meelest ei peaks sellised nimelised andmed kohtunike kohta olema avalikkusele kättesaadavad. Üks asi on avaldada üldist statistikat kasvõi kohtute kaupa, kuid kui hakkame avaldama statistikat nimeliselt, tuleb seda taunida. Saksamaal pidid sellised andmed olema rangelt konfidentsiaalsed. Ei taha väita, et kohtunikud ise ei peaks teadma, palju neil on tühistatud asju. Meile tulid andmed üllatusena, ringkonnakohus meile neid öelnud ei ole. Need andmed võiks teha kohtunikele teatavaks, et kohtunik saaks ise oma järeldusi teha. Aga mitte, et ajakirjanik saaks teha omad järeldused. 12
13 Pilving seaduses on kirjas, et isikuandmed on mis tahes andmed tuvastatud või tuvastatava füüsilise isiku kohta, sõltumata sellest, millisel kujul või millises vormis need andmed on. Edasi tulevad juba delikaatsed isikuandmed. Rask siin peab mõtlema ka sellele, et kui näiteks minister määruse allkirjastab, siis ka seal on tema isikuandmed ja seda ei tohiks avaldada. Pilving sellega olen nõus, iga juhtumit tuleb eraldi vaadelda. Aga selle näite varal on juhtum, millest lähtuda. Kikerpill tegu on isikuandmetega. Peale sellist artiklit võib tulla kohtusse avaldus, kus on kirjas, et mitte anda seda lahendamiseks sellele ja sellele kohtunikule, kuna ta on halvas nimekirjas. Rask kas me piiranguga saavutame parema õigusemõistmise? Kerstna-Vaks on tekkinud olukord, kus andmete sellisel kujul avaldamisega on täielikult sekkutud õigusemõistmisesse. See, et nende käes on need andmed, ei tähenda, et nemad on vabad seda ajakirjandusele avaldama. See on ministeeriumi PR poole täielik läbikukkumine. Olen näinud seda kirjavahetust, mis oli nagu kiri sõbrale. Vahetult peale õigusteadlaste päeva räägiti artiklist, mida hakkab kirjutama Vahur Koorits. Külli Luha veel kinnitas, et ministeeriumil on kõik kontrolli all. Aga lehed töötavad ka nädalavahetusel. Isiklikult mina pahane ei ole, mind pole selle artikli andmetel üldse kohtunike hulgas. Aavik ka küll kahtlen, kas meie PR suhtlusel on olulisi puudujääke. Ma ei oska seda kommenteerida, kas nad peaksid teistmoodi suhtlema. Kerstna-Vaks sellisel kujul kindlasti pole sellist statistikat koguda vaja. Enda jaoks on kindlasti vaja,. aga mitte avalikkuse jaoks. Kohtuastmete lõikes on nii ka ebavõrdne kohtlemine. Pärsimägi miks te ründate andmebaasi, kuhu tuleb kanda, mis lahend edasi kaevati ja mis sellest asjast sai. See on üks andmeosa. Kui andmebaasi peetakse, võivad nad olla seotud ja täiuslikud ja kui need on avalikult kättesaadavad, võivad ajakirjanikud saada jupi ja mitte kommentaare lugeda. Ma ei teagi, kas kohtuniku kohta selline statistika oleks keelatud. Mingid vahendid peaksid PR-ga olema, et saaks andmed õigesti. Õige oleks ajakirjanikuga suhelda. Ma ei ole seda meelt, et andmete andmine tuleks ära lõpetada. Jõks toetan Pilvingu ettepanekut juurdepääsupiirangu tegemiseks isikuandmete tõttu. Kas selline statistika andmine ei kahjusta õigusemõistmise huvisid? Kohtu autoriteedile on see löök. Andmebaasi pidamise vastu ma ei ole, küll aga selle avalikkusele kättesaadavaks tegemise vastu. Eerik Marko vastus on selles, et kuivõrd tegemist on statistikaga, pidid nad andmed andma. Aga tegemist ei saa olla ametliku statistikaga, kui need on koostatud programmis, mis ei ole ametlik. Võime koguda andmeid kaustikus, oma arvutis, ma võin iseendale süsteemi teha, aga sel juhul poel tegu avaliku statistikaga. Aavik ringkonnakohtud esitavad meile statistilised andmed kord aastas. Justiitsministeeriumi jaoks pole oluline, mille põhjal nad seda teevad. Tampuu tegu on tõsise juhtumiga. Selle asjaga tuleks Edasi tegeleda. Ettepanek on järgmisel KHNil üldisemas kontekstis asja edasi arutada. Aavik ütleb, et ringkonnakohtud esitavad statistikat, aga nende jaoks ei ole oluline, mille alusel esitavad. Kas määruse alusel on ministeeriumil õigus nõuda personaalseid andmeid? Kui on õigus, siis kas on õigus neid ka avaldada. Aavik kohtute seaduse 46 ütleb statistiline aruanne. Vormile vastavalt antakse aruanne. Rask me peaksime täna seisukoha võtma? Mitte niivõrd selle juhtumi kuivõrd selle kohta, kuidas asjaga edasi minna. Aas üldise statistika kogumine ja avalikustamine meil on samad probleemid. Kaks korda aastas esitatakse aruandeid, varem oli politseil üks arv, ministeeriumil teine. Siis tuli välja, et metoodika on erinev, andmebaas on erinev. Tekitati KrMS säte, kuhu pandi kirja, kes ja mille kohta midagi ütleb. Lahendused saadi nii, et lepiti kokku, mis on ametlik andmebaas ja kes ütleb. Aavik kuna me järgmisel KHNil arutame statistika metoodikat, siis arutame seda seal edasi. Rask kas KHNi liikmed on nõus sellise kokkuvõttega: KHN avaldab veendumust, et kohtute statistika metoodikat on tarvis täiustada selliselt, et statistika avaldamine ei kahjustaks õigusemõistmise huve. Sellest tulenevalt on personaalset statistikat ilmsel vaja kohtusüsteemi siseselt, kuid personaalse statistika avaldamine ajakirjanduses ilma seda seletamata, interpreteerimata ja isikuandmete kaitseta on taunitav. Ja kolmandaks teeksime ettepaneku nendest kahest esimesest ja üldise statistika metoodikast Külli Luha kõnelema kutsuda, kui ta tuleb aastastatistikast rääkima. Märtsis saab ta kõneleda nendest arengutest, mis me täna välja tõime. KHNi liikmed vastu ei ole. 13